Ferenc Gyurcsány

Ferenc Gyurcsány (* 4. jún 1961 Pápa) bol predsedom vlády Maďarskej republiky.
Na túto pozíciu bol nominovaný 25. augusta 2004 jeho stranou - Maďarskou socialistickou stranou po tom, ako Péter Medgyessy odstúpil pre nezhody s koaličným partnerom. Gyurcsány bol zvolený za predsedu vlády 29. septembra 2004 na základe parlamentného hlasovania (197 za, 12 proti, najväčšia opozičná strana v parlamente nehlasovala). 

Svoju koalíciu priviedol k víťazstvu opäť v parlamentných voľbách v roku 2006, čím si znova zabezpečil kreslo predsedu vlády. 24. februára 2007 sa stal predsedom strany ziskom 89 percent v hlasovaní.

Podľa vlastného vyjadrenia jeho predkovia pochádzajú z územia dnešného Slovenska.

Iné projekty 

Maďarskí politici
Predsedovia vlády Maďarska
Maďarské osobnosti slovenského pôvodu